Ses dood in skietery in Khayelitsha | Maroela Media
Argieffoto (Foto: Kent Williamson)
Ses mense is Sondagaand, in die soveelste voorval vanjaar, in Khayelitsha, Kaapstad, doodgeskiet.
Brig. Novela Potelwa, polisiewoordvoerder, het gesê speurders van georganiseerde misdaad ondersoek die voorval.
Polisiebeamptes is omstreeks 20:00 Sondagaand na die toneel op die hoek van Maphongwana- en Idadastraat ontbied waar hulle op die liggame van vyf mans afgekom het. 'n Sesde persoon wat na die skietvoorval na die hospitaal gehaas is, is kort na sy aankoms dood verklaar.
Daar word tans gepoog om die identiteite van die oorledenes vas te stel.
In Maart vanjaar is ses mense in die Enkanini- informele nedersetting doodgeskiet. Twee vroue en vier mans, tussen die ouderdomme van 18 en 27, is dood toe drie verdagtes lukraak skote op slagoffers in Lindelaweg afgevuur het.
Dié voorval is voorafgegaan deur nog 'n voorval waartydens vyf mense in die Endlovini- informele nedersetting doodgeskiet is. Vier mans en 'n vrou is dood nadat onbekende skieters 'n sinkhuis in Monwabisi Park genader en losgebrand het.
In die nuus Khayelitsha
Dit klink soos bende gevegte
En waar is die EFF/ANC nou……………..waarom word daar nie getoi-toi nie.
Vat kriminele se mense regte weg, en bring die doodstraf terug. Laat die Polisie toe om hulle werk te doen sonder om vervolg te word.